CELEX: 62017CA0582
Language: mt
Date: 2019-04-02 00:00:00
Title: Kawżi magħquda C-582/17 u C-583/17: Sentenza tal-Qorti tal-Ġustizzja (Awla Manja) tat-2 ta’ April 2019 (talba għal deċiżjoni preliminari tar-Raad van State — il-Pajjiżi l-Baxxi) — Staatssecretaris van Veiligheid en Justitie vs H. (C-582/17), R. (C-583/17) (Rinviju għal deċiżjoni preliminari — Determinazzjoni tal-Istat Membru responsabbli għall-eżami ta’ applikazzjoni għal protezzjoni internazzjonali — Regolament (UE) Nru 604/2013 — Artikolu 18(1)(b) sa (d) — Artikolu 23(1) — Artikolu 24(1) — Proċedura ta’ teħid lura — Kriterji ta’ responsabbiltà — Applikazzjoni ġdida ddepożitata fi Stat Membru ieħor — Artikolu 20(5) — Proċess ta’ determinazzjoni pendenti — Irtirar tal-applikazzjoni — Artikolu 27 — Rimedji ġudizzjarji)

17.6.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 206/5
            
         
      Sentenza tal-Qorti tal-Ġustizzja (Awla Manja) tat-2 ta’ April 2019 (talba għal deċiżjoni preliminari tar-Raad van State — il-Pajjiżi l-Baxxi) — Staatssecretaris van Veiligheid en Justitie vs H. (C-582/17), R. (C-583/17)
      (Kawżi magħquda C-582/17 u C-583/17) (1)
      
      (Rinviju għal deċiżjoni preliminari - Determinazzjoni tal-Istat Membru responsabbli għall-eżami ta’ applikazzjoni għal protezzjoni internazzjonali - Regolament (UE) Nru 604/2013 - Artikolu 18(1)(b) sa (d) - Artikolu 23(1) - Artikolu 24(1) - Proċedura ta’ teħid lura - Kriterji ta’ responsabbiltà - Applikazzjoni ġdida ddepożitata fi Stat Membru ieħor - Artikolu 20(5) - Proċess ta’ determinazzjoni pendenti - Irtirar tal-applikazzjoni - Artikolu 27 - Rimedji ġudizzjarji)
      (2019/C 206/06)
      Lingwa tal-kawża: l-Olandiż
      
         Qorti tar-rinviju
      
      Raad van State
      
         Partijiet fil-kawża prinċipali
      
      
         Rikorrent: Staatssecretaris van Veiligheid en Justitie
      
         Konvenuti: H. (C-582/17), R. (C-583/17)
      
         Dispożittiv
      
      Ir-Regolament (UE) Nru 604/2013 tal-Parlament Ewropew u tal-Kunsill tas-26 ta’ Ġunju 2013 li jistabbilixxi l-kriterji u l-mekkaniżmi biex ikun iddeterminat liema hu l-Istat Membru responsabbli biex jeżamina applikazzjoni għall-protezzjoni internazzjonali iddepożitata għand wieħed mill-Istati Membri minn ċittadin ta’ pajjiż terz jew persuna apolida, għandu jiġi interpretat fis-sens li ċittadin ta’ pajjiż terz li jkun iddepożita applikazzjoni għal protezzjoni internazzjonali fl-ewwel Stat Membru, imbagħad telaq minn dan l-Istat Membru u sussegwentement iddepożita applikazzjoni ġdida għal protezzjoni internazzjonali fit-tieni Stat Membru:
      
                  —
               
               
                  ma jistax, bħala prinċipju, jinvoka l-kriterju ta’ responsabbiltà stabbilit fl-Artikolu 9 tal-imsemmi regolament fil-kuntest ta’ rikors eżerċitat, skont l-Artikolu 27(1) ta’ dan ir-regolament, f’dan it-tieni Stat Membru kontra deċiżjoni ta’ trasferiment meħuda fir-rigward tiegħu;
               
            
                  —
               
               
                  jista’, b’eċċezzjoni, fil-kuntest ta’ tali rikors, jinvoka dan il-kriterju ta’ responsabbiltà, f’sitwazzjoni koperta mill-Artikolu 20(5) tal-istess regolament, sakemm dan iċ-ċittadin ta’ pajjiż terz ikun bagħat lill-awtorità kompetenti tal-Istat Membru rikjedenti l-elementi li jistabbilixxu b’mod ċar li dan għandu jitqies bħala l-Istat Membru responsabbli għall-eżami tal-applikazzjoni skont l-imsemmi kriterju ta’ responsabbiltà.
               
            
         (1)  ĠU C 424, 11.12.2017.